Publication: Magyar Közlöny
Issue: MK-2000-59 (Year: 2000, Number: 59)
Era: 1990-2004
Section: 
Paragraph Index: 49

2. § Az Egyezmény hivatalos magyar nyelvű fordítása a következő: „14. számú Egyezmény az ipari üzemekben biztosított heti pihenőnapról A Nemzetközi Munkaügyi Szervezet Általános Konferenciája, amelyet a Nemzetközi Munkaügyi Hivatal Igazgató Tanácsa hívott össze Genfben, és amely 1921. október 25-én harmadik ülésszakára ült össze, és miután úgy határozott, hogy elfogad az ipari üzemekben biztosítandó heti pihenőnapra vonatkozó különböző javaslatokat, amely kérdés az ülésszak napirendjének hetedik bekezdéseként szerepelt, és miután úgy döntött, hogy ezeket a javaslatokat Nemzetközi Egyezmény formájában adja közre, elfogadja az alábbi Egyezményt, amely „a heti pihenőnapról (ipar) szóló 1921. évi Egyezmény” néven idézhető, és amely a Nemzetközi Munkaügyi Szervezet Alapokmányának rendelkezései szerint a Nemzetközi Munkaügyi Szervezet tagállamai által ratifikálandó:

Source: https://magyarkozlony.hu/hivatalos-lapok/4069dca736a31bfc2f437d777972e7d751d3af0b/dokumentumok/5c18018518bf30d5a1d30554a7d93d95cbf427ee/letoltes